wannaphong/clean_thaiwikipedia huggingface dataset:
# กานต์ชนิต ซำมะกุล
กานต์ชนิต ซำมะกุล หรือ กานต์ชนิตา ซำมะกุล (ชื่อเล่น: พริก) เกิดเมื่อวันที่ 5 มิถุนายน พ.ศ. 2524 ที่กรุงเทพมหานคร จบการศึกษาระดับปริญญาตรี เอกการแสดงและการละคร จากคณะศิลปกรรมศาสตร์ มหาวิทยาลัยศรีนครินทรวิโรฒ เข้าสู่วงการบันเทิงด้วยการถ่ายแบบ ถ่ายโฆษณาในแบบเซ็กซี่ วาบหวิว ก่อนที่จะมีผลงานการแสดงละครโทรทัศน์ในบทตัวประกอบ อาทิ หน้าต่างบานแรก ทางไอทีวี (พ.ศ. 2544), บ่วงรัก ทางช่อง 5, บ้านสีขาวกับดาวดวงเดิม ทางช่องเดียวกัน, โลกสองใบของนายเดียว ทางช่อง 7 เป็นต้น ก่อนจะมารับบทนำในภาพยนตร์เรื่อง จ.เจี๊ยวจ๊าว ในปี พ.ศ. 2546

ต่อมาเธอมีข่าวคราวอยู่บ่อยครั้งว่ามีวิดีโอคลิปหรือภาพถ่ายในแบบวาบหวิวที่ดูเหมือนเจตนาหลุดออกมาแพร่ตามอินเทอร์เน็ต จึงทำให้เป็นที่รู้จักดียิ่งขึ้นพริก เล็กจัดจ้าน มีดีที่กล้าโชว์ 

ในการชุมนุมของพันธมิตรประชาชนเพื่อประชาธิปไตย พ.ศ. 2551 กานต์ชนิตา เข้าร่วมชุมนุมด้วย โดยทำหน้าที่อาสาสมัครพยาบาลแจกยาและพยาบาลผุ้ชุมนุมที่เจ็บป่วย และอาสารวบรวมเงินบริจาคเพื่อช่วยในการชุมนุม ด้วยการขายประกาศนียบัตรมหาวิทยาลัยราชดำเนินที่ทางเจ้าตัวและกลุ่มเพื่อน ๆ ได้ร่วมกันทำขึ้นมา พร้อมกับประกาศว่าเลิกถ่ายแบบในลักษณะนี้อีกแล้ว เพราะต้องการให้เกียรติกับทางกลุ่มพันธมิตรฯ

ต่อมาได้เป็นพิธีกรรายการโทรทัศน์อยู่ทางช่องเถ้าแก่ ในเครือข่ายของ ASTV ปัจจุบันเป็นพิธีกรรายการเปลี่ยนก่อนป่วย รู้ไว้ไกลโรค ทางช่อง News 1 (ASTV เดิม)

 ผลงาน 
 ละครโทรทัศน์ 
 หน้าต่างบานแรก
 บ่วงรัก
 บ้านสีขาวกับดาวดวงเดิม
 โลกสองใบของนายเดียว
 สิงห์มอเตอร์ไซค์กับยายตัวแสบ

 ละครชุด 
 เซน สื่อรักสื่อวิญญาณ ตอนที่ 45 ผมจะกลับมา

 ภาพยนตร์ 
 จ เจี๊ยว จ๊าว (พ.ศ. 2546)

 มิวสิควีดีโอ 
 เพลง สูญญากาศ ของ แอมมารี่
 เพลง ไปจบกับเขาก่อน ของ คอมมอน เซนส์
# คู่กวนรวนหัวใจรัก
คู่กวนรวนหัวใจรัก (,) เป็นภาพยนตร์ของบอลลีวูด ตัวละครเอกของเรื่อง คือ บันตี้และบัฟลี่ บันตี้เป็นผู้ชาย เดิมชื่อ ราเกซ บัฟลี่เป็นผู้หญิง เดิมชื่อ วิมมี่ ทั้งบันตี้และบัฟลี่ได้หลอกเงินคนทั่วประเทศอินเดีย สุดท้ายก็ถูกนายตำรวจ ดาชราช จับได้ สุดท้ายก็ต้องนำเงินที่หลอกเขามาไปคืนแก่เจ้าของ ภาพยนตร์ เรื่องนี้นำแสดงโดย อภิเษก พัจจัน, รานี มุคาจี, ไอศวรรยา ราย และอมิตาภ พัจจัน
# ไฮดรอกซิลอะพาไทต์
ไฮดรอกซิลอะพาไทต์เป็นแร่ฟอสเฟตชนิดหนึ่ง

 คุณสมบัติทางฟิสิกส์ 

 คุณสมบัติทางเคมี 

 แหล่งที่พบ 

 ประโยชน์ 
 ทางการแพทย์ 
แร่ไฮดรอกซิลอะพาไทต์สามารถพบได้ในกระดูกและฟันของมนุษย์ ดังนั้นจึงได้ถูกนำมาใช้ในการรักษาเพื่อช่วยในการเสริมสร้างกระดูกให้กับผู้ป่วย นอกจากนี้ยังถูกนำไปใช้ในการเสริมความงาม เพื่อรักษารอยเหี่ยวย่นบนใบหน้า
# แถบความถี่ 70 เซนติเมตร
แถบความถี่ 70 เซนติเมตร (คำว่า 70 เซนติเมตรเป็นความยาวคลื่นโดยประมาณของความถี่ 430.000 MHz ถึง 450.000 MHz) แถบความถี่นี้เป็นส่วนหนึ่งของแถบความถี่ UHF ซึ่งถูกจัดสรรให้กับกิจการวิทยุสมัครเล่น 

 กาจัดสรรความถี่
การจัดสรรความถี่ย่าน 70 เซนติเมตรจะแตกต่างกันแล้วแต่ภูมิภาคของโลก ในสหรัฐอเมริกา ออสเตรเลีย ตรินิแดดและโตเบโก
อนุญาตให้ใช้ตั้งแต่ 420 ถึง 450 MHz แต่สำหรับบางพื้นที่จะถูกจำกัดการใช้งาน เช่น แคนาดา ให้ใช้ในช่วง 430 ถึง 450 MHz ในประเทศอังกฤษให้ใช้ในช่วงความถี่ 430 ถึง 440 MHz ในสนธิสัญญาระหว่างประเทศของ สหรัฐอเมริกากับแคนาดาห้ามมิให้มีการใช้ความถี่ในช่วง 420 ถึง 430 MHz ในบริเวณ ในบริเวณ เหนือจากไลน์เอ (north of Line A)  แต่สำหรับประเทศไทยอนุญาตให้ใช้ได้ตั้งแต่ความถี่ 435.000 ถึง 438.000 MHz เฉพาะภาครับเท่านั้น

รูปแบบการแพรกระจายคลื่น
ความถี่ย่าน 70 เซนติเมตร เป็นความถี่ที่ต่ำที่สุดของย่าน UHF ที่จัดสรรให้กับนักวิทยุสมัครเล่น แต่เป็นความถี่สูงสุดที่จะใช้การแพร่กระจายคลื่นแบบ ionospheric propagation ได้ การติดต่อแบบสะท้อนออโรรา จะมีความผิดเพื้ยนของสัญญาณสูง ระยะทางในการติดต่อสื่อสารจะน้อยกว่า แถบความถี่ 2 เมตร และย่าน 1.35 เมตร การติดต่อแบบสะท้อนฝนดาวตก (Meteor scatter) จะทำได้ยากกว่าความถี่ที่ต่ำกว่า สัญญาณที่สะท้อนกลับมาจะอ่อน และมีช่วงระยะเวลาที่สั้นกว่า
# ธีระพันธ์ เหลืองทองคำ
ศาสตราจารย์กิตติคุณ ดร.ธีระพันธ์ เหลืองทองคำ (ล.ทองคำ) เป็นผู้เชี่ยวชาญด้านสัทศาสตร์ ภาษาศาสตร์ภาคสนาม การทำพจนานุกรม และการวิจัยภาษาชนกลุ่มน้อยในภูมิภาคเอเชียตะวันออกเฉียงใต้ ปัจจุบันเป็นอาจารย์ประจำภาควิชาภาษาศาสตร์ คณะอักษรศาสตร์ จุฬาลงกรณ์มหาวิทยาลัย

ในปี พ.ศ. 2553 ศาสตราจารย์กิตติคุณ ดร.ธีระพันธ์ เหลืองทองคำ ได้รับเลือกเป็นสมาชิกกิตติมศักดิ์ของ Linguistics Society of America นับเป็นคนไทยคนแรกที่ได้รับเกียรตินี้

 การศึกษา
 สำเร็จการศึกษาในระดับอักษรศาสตรบัณฑิต สาขาภาษาอังกฤษ (เกียรตินิยมอันดับ 2) จากคณะอักษรศาสตร์ จุฬาลงกรณ์มหาวิทยาลัย ในปี พ.ศ. 2511
 สำเร็จการศึกษาในระดับปริญญามหาบัณฑิต สาขาวิชาภาษาศาสตร์ (M.A. in Linguistics) จากมหาวิทยาลัยแคลิฟอร์เนีย เดวิส สหรัฐ ในปี พ.ศ. 2513
 สำเร็จการศึกษาในระดับปริญญาดุษฎีบัณฑิตสาขาสัทศาสตร์จากมหาวิทยาลัยเอดินบะระ สกอตแลนด์ สหราชอาณาจักร ในปี พ.ศ. 2520 โดยได้รับทุนจาก Ford Foundation

 รางวัลวิจัยที่ได้รับ 
รางวัลนักวิจัยดีเด่นแห่งชาติ สาขาปรัชญา ประจำปี 2545 ของสภาวิจัยแห่งชาติ
รางวัลผลงานวิจัยดีเยี่ยม สาขาปรัชญา ประจำปี 2545 ของสภาวิจัยแห่งชาติ
อาจารย์ดีเด่นระดับมหาวิทยาลัย สาขาสังคมศาสตร์-มนุษยศาสตร์ ประจำปี 2546 จุฬาลงกรณ์มหาวิทยาลัย
อาจารย์ดีเด่นกองทุนเอกิ้น เลาเกเซ่นอนุสรณ์ ประจำปี 2549
รางวัลผลงานวิจัยเด่น ประจำปี 2550 ฝ่ายวิชาการ สำนักงานกองทุนสนับสนุนการวิจัย (สกว.)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๓ ตอนที่ ๒๓ ข หน้า ๖, ๑๘ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๒๑, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๒๐ ตอนที่ ๒๐ ข หน้า ๑๓๐, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๓ ตอนที่ ๔ ข หน้า ๖๔๖, ๑๕ มีนาคม ๒๕๓๙
# ถนนประชาอุทิศ (ฝั่งธนบุรี)
ถนนประชาอุทิศ  เป็นถนนที่แยกจากถนนสุขสวัสดิ์ (แยกประชาอุทิศ) ที่เขตราษฎร์บูรณะ กรุงเทพมหานคร ลอดผ่านทางพิเศษเฉลิมมหานครในท้องที่เขตราษฎร์บูรณะ ตัดกับถนนพุทธบูชา (แยกนาหลวง) และลอดผ่านถนนกาญจนาภิเษก (ด้านใต้) ในท้องที่เขตทุ่งครุ ตัดผ่านมหาวิทยาลัยเทคโนโลยีพระจอมเกล้าธนบุรี ไปบรรจบกับถนนเลียบคลองสรรพสามิตที่อำเภอพระสมุทรเจดีย์ จังหวัดสมุทรปราการ โดยในเขตจังหวัดสมุทรปราการมีชื่อเรียกว่า "ถนนประชาอุทิศ-คู่สร้าง"

 สถานที่สำคัญ 
 มหาวิทยาลัยเทคโนโลยีพระจอมเกล้าธนบุรี
 โรงเรียนวัดพุทธบูชา
 โรงเรียนอิสลามวิทยาลัยแห่งประเทศไทย 
 ศูนย์กีฬาเฉลิมพระเกียรติ 
 โรงเรียนราษฎร์บูรณะ
 วัดทุ่งครุ 
 โรงเรียนวัดทุ่งครุ 
 สำนักงานเขตทุ่งครุ
 สำนักงานขนส่งจังหวัดสมุทรปราการ สาขาอำเภอพระประแดง
 วัดคู่สร้าง

 รายชื่อทางแยก 

ประชาอุทิศ (ฝั่งธนบุรี)
ประชาอุทิศ (ฝั่งธนบุรี)
ประชาอุทิศ (ฝั่งธนบุรี)
ประชาอุทิศ (ฝั่งธนบุรี)
หมวดหมู่:สิ่งก่อสร้างในอำเภอพระสมุทรเจดีย์
# น้อยโหน่ง
น้อยโหน่ง (อังกฤษ: Custard-apple, Bullock's-heart) ผลไม้ชนิดหนึ่ง มีชื่อวิทยาศาสตร์ว่า Annona reticulata อยู่ในวงศ์กระดังงา สกุลเดียวกับ น้อยหน่า (A. squamosa) เป็นไม้พุ่มขนาดเล็กถึงขนาดกลาง มีดอกคล้ายดอกของน้อยหน่า แต่ผลมีขนาดโตกว่า เปลือกบางแต่เหนียว ค่อนข้างเรียบ ไม่นูนเป็นตา ๆ สีเขียวจาง ๆ ปนสีแดงเรื่อ ๆ ความสูงของลำต้นประมาณ 5-8 เมตร ใบเป็นใบเดี่ยว ออกเรียงสลับเป็นรูปขอบขนานแกมรูปใบหอก หรือใบประกอบแบบขนนกออกเรียงสลับเป็นรูปใบหอก ปลายและโคนใบแหลมสีเขียวสด ปลูกได้ในดินทั่วไป

เนื้อในผลหนาสีขาว รสชาติหวานแต่ไม่เท่าน้อยหน่า มีเมล็ดมาก มีคุณค่าทางอาหาร คือมีวิตามินเอมากกว่าน้อยหน่า นอกจากนี้แล้วยังมีสรรพคุณทางยา คือ ผลทั้งดิบและสุกแก้ท้องร่วง โรคบิด โรคซาง ลมจุกเสียด แก้พยาธิในท้อง และพยาธิผิวหนัง, รากใช้แก้เหงือกบวม รักษาโรคเรื้อน เปลือกและต้นใช้แก้บิด ท้องเสีย เป็นยาห้ามเลือดและสมานแผล, ใบใช้ฆ่าพยาธิผิวหนัง แก้บวมและฟกช้ำ เมล็ดใช้เป็นยาสมานแผล นอกจากนี้แล้วทั้งผลดิบและใบสดยังสามารถใช้ต้มเอาน้ำทำเป็นสีย้อมผ้าให้สีดำและสีน้ำเงินที่สวยงามและติดทนนานอีกด้วยน้อยโหน่ง Custard apple / Bullockน้อยโหน่ง 

น้อยโหน่ง จะนิยมรับประทานน้อยกว่าน้อยหน่า เนื่องจากผลมีกลิ่นฉุน ยังมีชื่อเรียกต่างกันไปตามภาษาถิ่นในแต่ละภาคอีกด้วย เช่น มะโหน่ง หรือ มะเนียงแฮ้ง (ภาคเหนือ), น้อยหนัง (ภาคใต้) เป็นต้น

ทั้งน้อยโหน่งและน้อยหน่า มิใช่พืชพื้นเมืองของไทยหรือภูมิภาคเอเชียตะวันออกเฉียงใต้ แต่เป็นพืชพื้นเมืองของภูมิภาคอเมริกากลาง เชื่อว่าถูกเข้านำมาครั้งแรกในสมัยอยุธยา แต่ปัจจุบัน สามารถพบน้อยโหน่งและน้อยหน่าได้ทั่วไป ทั้งในภูมิภาคเอเชียตะวันออกเฉียงใต้, ไต้หวัน, อินเดีย, ออสเตรเลีย และแอฟริกาตะวันตก
# รายชื่อตอนในเซียนเกมรักขอเป็นเทพนักจีบ (อะนิเมะ)
รายชื่อตอนของอะนิเมะ เรื่อง เซียนเกมรักขอเป็นเทพนักจีบ
 
เซียนเกมรักขอเป็นเทพนักจีบ เป็นอะนิเมะซีรีส์ประจำปี  พ.ศ. 2553 ดัดแปลงมาจากหนังสือการ์ตูนเรื่องเซียนเกมรักขอเป็นเทพนักจีบ  ผลงานของ วากากิ ทามิกิ ที่ตีพิมพ์ในนิตยสาร โชเน็นซันเดย์ สร้างโดยสตูดิโอ Manglobe กำกับโดย ชิเงฮิโตะ ทาคายานางิ เขียนบทตัวละครโดย ฮิเดยูกิ คุราตะ ออกแบบตัวละครโดย อากิโอะ วาตานาเบ กำกับภาพโดย อายูมิ ซาโตะ และ คาโยโกะ โทโคอุ  และกำกับเสียงโดย โยชิคาซุ อิวานามิ  ซีซั่นแรกเริ่มออกอากาศเมื่อวันที่ 6 ตุลาคม และได้ประกาศว่าจะฉายซีซั่น 2 ในเดือนเมษายนปี พ.ศ. 2554 แล้ว 

 รายชื่อตอน ใน Kami nomi zo Shiru Sekai  

 ตอนที่  รายชื่อตอน  การ์ดจบ  วันที่ออกอากาศ

 รายชื่อตอน ใน Kami nomi zo Shiru Sekai II 

 ตอนที่  รายชื่อตอน  การ์ดจบ  วันที่ออกอากาศ

หมายเหตุ

  - ตอนที่ไม่มีการดำเนินเรื่องในรูทของสาวใดๆ หรือ เนื้อเรื่องที่เอลซี่เด่น
  - ตอนที่เนื้อเรื่องดำเนินอยู่ในรูทของ ทาคาฮาระ อายุมิ หรือ เนื้อเรื่องที่อายุมิเด่น
  - ตอนที่เนื้อเรื่องดำเนินอยู่ในรูทของ อาโอยามะ มิโอะ หรือ เนื้อเรื่องที่มิโอะเด่น
  - ตอนที่เนื้อเรื่องดำเนินอยู่ในรูทของ นากางาวะ คาน่อน หรือ เนื้อเรื่องที่คาน่อนเด่น
  - ตอนที่เนื้อเรื่องดำเนินอยู่ในรูทของ ชิโอมิยะ ชิโอริ หรือ เนื้อเรื่องที่ชิโอริเด่น
  - ตอนที่เนื้อเรื่องดำเนินอยู่ในรูทของ คาสึกะ คุสุโนกิ หรือ เนื้อเรื่องที่คุสุโนกิเด่น
  - ตอนที่เนื้อเรื่องดำเนินอยู่ในรูทของ ฮาคัว หรือ เนื้อเรื่องที่ฮาคัวเด่น
  - ตอนที่เนื้อเรื่องดำเนินอยู่ในรูทของ โคซากะ จิฮิโระ หรือ เนื้อเรื่องที่จิฮิโระเด่น
  - ตอนที่เนื้อเรื่องดำเนินอยู่ในรูทของ นางาเซะ จุน หรือ เนื้อเรื่องที่ อ.จุนเด่น

 เกร็ด 
 ชื่อตอนต้นในตอนที่ 3 "FLAG.3.0 Drive My Car"  เป็นชื่อเดียวกับเพลง Drive My Car จากอัลบั้ม Rubber Soul ของวงเดอะบีตเทิลส์
# วัดขุนตาลด
วัดขุนตาลด หรือ วัดวังมีด ตั้งอยู่ในตำบลราวต้นจันทร์ อำเภอศรีสำโรง จังหวัดสุโขทัย 

 ประวัติวัด 
วัดนี้ไม่มีปรากฏความเป็นมาที่แน่นอนนัก พอสรุปได้จากศาสนวัตถุที่พอจะเหลืออยู่ให้เห็นเป็นหลักฐานว่าก่อสร้างขึ้นราว ๆ ยุคสุโขทัยตอนปลาย  และได้ถูกทิ้งล้างเป็นเวลานาน  ต่อมาราวๆปีพ.ศ. 2500 ชาวบ้านได้ค้นพบศาสนวัตถุเก่าแก่  จึงได้ช่วยกันก่อสร้างวัดขึ้นเป็นครั้งแรก

 ศาสนสถาน 
 กุฏิ
 ศาลาการเปรียญ
 เมรุ
 ศาลาธรรมสังเวช

ขุนตาลด
# บัณฑิต ศิริพันธุ์
บัณฑิต ศิริพันธุ์ (เกิด 3 มีนาคม พ.ศ. 2484) เป็นทนายความและนักกฎหมายชาวไทย อดีตสมาชิกวุฒิสภา อดีตรองประธานคณะกรรมการมรรยาททนายความของสภาทนายความ 2 สมัย

 ประวัติ 
จบการศึกษาจากโรงเรียนเตรียมอุดมศึกษา โรงเรียนอำนวยศิลป์ พระนคร นิติศาสตรบัณฑิต มหาวิทยาธรรมศาสตร์ (ร่วมรุ่นเดียวกับ ชวน หลีกภัย และสมัคร สุนทรเวช) เนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา นิติศาสตรมหาบัณฑิต (LL.M) จากมหาวิทยาลัยนิวยอร์ก ประเทศสหรัฐอเมริกา

 การทำงาน 
ทำงานครั้งแรกด้วยการเป็นทนายความฝึกหัดของสำนักงานกฎหมายเสนีย์ ปราโมช ของ หม่อมราชวงศ์เสนีย์ ปราโมช ตั้งแต่ยังเป็นนักศึกษา จึงใกล้ชิดและสนิทสนมกับ หม่อมราชวงศ์เสนีย์ และบุคคลในพรรคประชาธิปัตย์ มาตั้งแต่ปี พ.ศ. 2508 และเป็นหัวหน้าสำนักงานกฎหมายแห่งนี้ตั้งแต่ปี พ.ศ. 2518 หลังจาก หม่อมราชวงศ์เสนีย์ เข้ารับตำแหน่งนายกรัฐมนตรีในสมัยที่ 2 มาจนถึงปัจจุบันเสนีย์ ปราโมช, ชีวลิขิต ม.ร.ว.เสนีย์ ปราโมช, กรุงเทพฯ : ไทยวัฒนาพานิช, 2540

นอกจากนี้ยังเคยดำรงตำแหน่งกรรมการรัฐวิสาหกิจหลายแห่ง อาทิ บริษัท การบินไทย จำกัด (มหาชน), บริษัท ขนส่งจำกัด (บ.ข.ส.), องค์การค้าของคุรุสภา, องค์การสื่อสารมวลชนแห่งประเทศไทย (อ.ส.ม.ท.) เป็นต้น

และยังเป็นรองประธานคณะกรรมการมรรยาททนายความของสภาทนายความ 2 สมัย เป็นสมาชิกวุฒิสภาระหว่างปี พ.ศ. 2535 ถึง พ.ศ. 2539ฅนปนข่าว: ทนายเทวดา จากไทยโพสต์

นายบัณฑิตได้ชื่อว่าเป็นทนายความที่มีชื่อเสียงและความสามารถอย่างมากโดยเฉพาะในคดีหมิ่นประมาทและคดีแพ่ง เคยรับว่าความให้กับนักการเมืองหลายคน อาทิ คดีที่ภริยาและบุตรดำรง ลัทธพิพัฒน์ ฟ้องหมิ่นประมาท สมัคร สุนทรเวช, คดีที่ นาวาอากาศตรี ประสงค์ สุ่นศิริ ถูกฟ้องหมิ่นประมาทจาก ทักษิณ ชินวัตร, คดียุบพรรคประชาธิปัตย์และยุบพรรคไทยรักไทย หรือ คดีที่ สามารถ ราชพลสิทธิ์ ฟ้องหมิ่นประมาท สมัคร สุนทรเวช และ ดุสิต ศิริวรรณ เป็นต้นบัณฑิต ศิริพันธุ์:ทนายคู่บุญ-นักกฎหมายคู่ใจปชป.

จากความที่ใกล้ชิดกับนักการเมืองหลายคนมาตั้งแต่ต้น ทำให้มีผู้ชักชวนให้เล่นการเมือง แต่เจ้าตัวได้ปฏิเสธเนื่องจาก หม่อมราชวงศ์เสนีย์ ปราโมช ได้ขอไว้ เปิดใจ "บัณฑิต ศิริพันธุ์" ขอทำงานเพื่อความถูกต้องจากแนวหน้า

ปัจจุบัน รับเป็นหนึ่งในทีมทนายความว่าความคดียุบพรรคประชาธิปัตย์ และเป็นที่ปรึกษาทางด้านกฎหมายของ อภิสิทธิ์ เวชชาชีวะ นายกรัฐมนตรี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๖๐, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๗, ๔ ธันวาคม ๒๕๕๒
# วินิจ เลิศรัตนชัย
วินิจ เลิศรัตนชัย ชื่อเล่น เล้ง (เกิด 1 กรกฎาคม พ.ศ. 2505) อดีตนักจัดรายการวิทยุชื่อดัง และนักธุรกิจผู้จัดคอนเสิร์ตชาวไทย ที่มีผลงานเด่นคือ การแสดงเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ในรูปแบบต่าง ๆ

 ประวัติ 
วินิจจบการศึกษาระดับประกาศนียบัตรวิชาชีพชั้นสูง (ปวส.) แผนกการโฆษณา จากโรงเรียนพณิชยการพระนคร  เข้าสู่แวดวงสื่อสารมวลชน โดยเริ่มเป็นผู้ประกาศข่าว สถานีวิทยุ พล.ปตอ. ต่อมาเป็นนักจัดรายการวิทยุ "ซันเดย์ แก๊ป", "โลกสวยด้วยเพลง" ของไนท์สปอต และ "สไมล์เรดิโอ" ของ มีเดีย พลัส ภายหลังเป็นผู้บริหารสถานีวิทยุ "ไพเรทเรดิโอ" กรรมการผู้จัดการ บริษัท ดรีม มีเดีย และ กรรมการบริหาร บริษัท ทราฟฟิกคอร์นเนอร์Dream Marketer ดีเจขายฝัน...วินิจ เลิศรัตนชัย จิราจารีย์ ชัยมุสิก,Positioning Magazine ธันวาคม 2548

วินิจเคยมีผลงานแสดงละครโทรทัศน์ เช่น วนิดา ทางช่อง 3 เมื่อปี พ.ศ. 2534 ในบท ร้อยเอกมนตรีย้อนรอยวนิดา ละครที่ใครหลายๆ คนรอคอย และ ลอดลายมังกร ทางช่อง 7 สี ในปี พ.ศ. 2535 เป็นพิธีกรและผู้บรรยายตามรายการโทรทัศน์ต่าง ๆ เช่น ท้าพิสูจน์, มิวสิกเกม และเคยแสดงมิวสิกวีดีโอของอิทธิ พลางกูร ในเพลง "เราสามคน" เมื่อปี พ.ศ. 2533

นอกจากนี้เขามีผลงานเพลงร่วมกับ ฤทธิพร อินสว่าง โดยได้รับเชิญให้ร่วมร้องในเพลง "รักและศรัทธา", ออกอัลบั้ม "สะบัด" กับค่ายอินเทอร์นอล และเป็นผู้ริเริ่มจัดทำเพลง "ขวานไทยใจหนึ่งเดียว" ตามโครงการ สานใจไทย สู่ใจใต้ เพื่อแก้ปัญหาความไม่สงบในชายแดนภาคใต้ของประเทศไทย  

ปัจจุบัน เป็นประธานเจ้าหน้าที่บริหาร บริษัท เฟรชแอร์ เฟสติวัล จำกัด ซึ่งเป็นบริษัทจัดอีเวนต์ มีผลงานการแสดงที่โดดเด่น เช่น การจัดคอนเสิร์ตเทศกาลฤดูหนาวบนพื้นที่เขาใหญ่, งานแสดงแสงสีเสียง "พ่อ…The Greatest of the Kings The Greetings of the Land" ณ พระที่นั่งอนันตสมาคม4D มีเบื้องหลัง อลังการจากหยาดเหงื่อ  กรุงเทพธุรกิจออนไลน์, งานแสดงแสง สี เสียง เนื่องในพิธีเปิดประตูระบายน้ำคลองลัดโพธิ์ และสะพานภูมิพล, งานแสดงเรือไฟเฉลิมพระเกียรติและจุดเทียนชัยถวายพระพรกลางแม่น้ำเจ้าพระยา 5 ธันวาคม พ.ศ. 2553, งานแสดงละครเพลงเฉลิมพระเกียรติ "พระมหาชนก เดอะฟีโนมีนอน ไลฟ์ โชว์", ภาพยนตร์แอนิเมชัน "คุณทองแดง ดิ อินสไปเรชั่นส์" (ร่วมกับสหมงคลฟิล์ม อินเตอร์เนชั่นแนล), "มหกรรมดนตรี 30 ปี คาราบาว" และการแข่งขันฟุตบอลอุ่นเครื่องก่อนเปิดฤดูกาล "The Match Bangkok Century Cup 2022" ระหว่างแมนเชสเตอร์ยูไนเต็ด และลิเวอร์พูล ที่ราชมังคลากีฬาสถานรวมเรื่องน่ารู้กับ ‘THE MATCH Bangkok Century Cup 2022’ ศึกแดงเดือดครั้งประวัติศาสตร์ในเมืองไทย เป็นต้น

ด้านชีวิตส่วนตัว วินิจสมรสกับ เพ็ญ พิสุทธิ์ นักแสดงชื่อดังในอดีต มีบุตรสาว 2 คน เป็นนักกีฬาขี่ม้าทีมชาติไทยชื่อสายลับ เลิศรัตนชัย และเสียงซอ เลิศรัตนชัยทีวีไกด์: รายการ ที่นี่หมอชิต เจ้าพ่อโปรเจกต์ “วินิจ เลิศรัตนะชัย” - ข่าวอะไรที่ไหน

ภาพยนตร์
 ล่องจุ๊น ขอหมอนใบนั้นที่เธอฝันยามหนุน (2539)

ซิตคอม

 ตะกายดาว ตอน ดาวดีเจ, ลาดาว (2533)

ละครโทรทัศน์

 วนิดา (2534)
 ลอดลายมังกร (2535)
 อยู่กับก๋ง (2536)
 เงารัก (2536)
 ชมรมขนหัวลุก FRIDAY ตอน อาถรรพณ์ภาพถ่ายในโรงพยาบาล (2539)
 รอยอดีต (2540)

มิวสิกวีดีโอ
 เราสามคน ของ อิทธิ พลางกูร (2533)
 เคลียร์หัวใจ ของ เกวลิน มณี (2536) 

พิธีกร
 ท้าพิสูจน์
 พ.ศ. 2535 สไมล์ทีวี (ช่อง 9)
 มิวสิกเกม
 คอนเสิร์ต 9 อสมท  (ช่อง 9)
# ยุทธการที่ไซปัน
ยุทธการไซปัน เป็นส่วนหนึ่งของสงครามมหาสมุทรแปซิฟิกของสงครามโลกครั้งที่สองสู้รบกันบนเกาะไซปันในหมู่เกาะนอร์เทิร์นมาเรียนา ตั้งแต่วันที่ 15 มิถุนายน – 9 กรกฎาคม ค.ศ. 1944 กองกำลังฝ่ายสหรัฐฯได้ลงเรือออกจากท่าเรือเพิร์ลในวันที่ 5 มิถุนายน ค.ศ. 1944 ก่อนที่ปฏิบัติการโอเวอร์ลอร์ดในยุโรปจะเริ่มต้นขึ้น

ยุทธการครั้งนี้เรียกว่าดีเดย์ในแปซิฟิกกองพลนาวิกโยธินที่ 2 กองพลนาวิกโยธินที่ 4 และกองพลทหารราบที่ 27 ของสหรัฐฯ บัญชาการโดยพลโท ฮอลล์แลนด์ สมิต (Holland Smith) ฝ่ายจักรวรรดิญี่ปุ่น กองพลที่ 43 บัญชาการโดยพลโท โยะชิสึงุ ซะอิโต (Yoshitsugu Saitō)
# ว่าน จื่อเหลียง
ว่าน จื่อเหลียง (เกิดเมื่อวันที่ 25 กรกฎาคม ค.ศ. 1957 ที่มณฑลกวางตุ้ง จีนแผ่นดินใหญ่) เป็นนักแสดงที่ได้รับความนิยมสูงสุดของวงการละครชุด-ละครซีรีส์ และวงการภาพยนตร์คนหนึ่งของเกาะฮ่องกง เขาได้รับการยอมรับและยกย่องในวงกว้างทั่วเอเชียว่าเป็น "นักแสดงเจ้าบทบาท" แห่งวงการบันเทิงฮ่องกง  

ว่าน จื่อเหลียง เข้าสู่วงการบันเทิงด้วยการเป็นนักแสดงในสังกัดสถานีโทรทัศน์เอทีวี(ATV) ในช่วงยุคทศวรรษที่ 70 ต่อมาได้หันมาร่วมงานกับทางสถานีโทรทัศน์ทีวีบี(TVB) ในช่วงยุคทศวรรษที่ 80 ต่อเนื่องยาวนานถึงยุคทศวรรษที่ 90 เขารับแสดงทั้งบทพระเอกและบทสมทบจนมีชื่อเสียงโด่งดังที่สุดคนหนึ่งของวงการละครชุดฮ่องกง มีผลงานละครชุดที่โดดเด่นและได้รับความนิยมอย่างสูงหลายต่อหลายเรื่อง อาทิเช่น จางซานฟง ฤทธิ์หมัดสะท้านบู๊ลิ้ม , ศึกสายเลือด , ยอดยุทธจักรมังกรฟ้า ,  เล็กเซียวหงส์ '', ซิ ยิ่นกุ้ย , คู่ทรนง , เจงกิสข่าน ผู้พิชิต , เพลิงรักเพลิงแค้น , ศึกสองตระกูลใหญ่ , มรสุมชีวิต เป็นต้น 

ด้านการแสดงภาพยนตร์ เขาหันมาแสดงภาพยนตร์ในช่วงกลางทศวรรษที่ 80s แต่เริ่มมีผลงานโดดเด่นช่วงปลายยุค 80s มีผลงานแสดงนำเดี่ยวและร่วมกับนักแสดงชื่อดังหลายคน เช่น มีผลงานร่วมกับโจว เหวินฟะ ในภาพยนตร์เรื่อง ต้นตระกูลโหด (Tragic Hero ,1987) บริษัทโหด (Rich and Famous ,1987) ผลงานร่วมกับโจว ซิงฉือ ในเรื่อง โหดแค่แหลก (He Who Chases After The Wind ,1988) ผลงานร่วมกับหลิว เต๋อหัว ในเรื่อง ทะลุกลางอก (As Tears Go By ,1988) แหย่หางไอ้เข้ (Crocodile Hunter ,1989) หักเสือถึงเขี้ยว (China White ,1989) รวมหัวเป็นแก็งค์ ถึงจะแรงแล้วอยู่รอด (Gangland Odyssey ,1990) ฟ้านี้ใหญ่ได้คนเดียว (Casino Tycoon ,1992) เจาะเหลี่ยมคน 2 ตอน ถล่มลาสเวกัส (The Conmen in Vegas ,1999) เป็นต้น

ว่าน จื่อเหลียง เขาได้รับยกย่องในวงกว้างทั่วเอเชียว่าเป็น "นักแสดงเจ้าบทบาท" แห่งวงการบันเทิงฮ่องกง การแสดงแนวโอเวอร์แอ็คติ้ง และการแสดงออกทางสีหน้า แววตา ได้รับการยอมรับไปทั่วเอเชีย เขายังเป็นขวัญใจหรือไอดอล และเป็นต้นแบบการแสดงของนักแสดงชื่อก้องโลกอย่าง โจว ซิงฉือ และ หลิว เต๋อหัว อีกด้วย    

ชีวิตส่วนตัว สมรสกับเถียน นิว (恬妞) ซึ่งเป็นนักแสดงเช่นกันในปี ค.ศ. 1992 และต่อมาในปี ค.ศ. 1996 ทั้งคู่ก็ได้หย่าร้างกัน ต่อมาว่าน จื่อเหลียง ได้สมรสใหม่กับ กัว หมิงหลี (郭明黎) ในปี ค.ศ. 2002 ปัจจุบัน มีปัญหาด้านสุขภาพ ไม่รับงานแสดงแล้ว 

ผลงาน
 ภาพยนตร์ (บางส่วน) 
ยุทธจักรจิ้งจอกฟ้า (1984)
กู๋ หว่า ไจ๋ 4 อันธพาลกวนเมือง (1997)
กู๋ หว่า ไจ๋ 5 ฟัดใหญ่เมืองตะลึง (1998)
เจาะเหลี่ยมคน 2 ตอน ถล่มลาสเวกัส (1999)
เกิดมาเป็นเจ้าพ่อ (2000) 
The Jade and the Pearl (2010) 
Bruce Lee, My Brother (2010)

 ละครชุดทางโทรทัศน์ (บางส่วน) 
ยอดยุทธจักรมังกรฟ้า (1979)
จางซานฟง ฤทธิ์หมัดสะท้านบู๊ลิ้ม (1980)
ซิยิ่นกุ้ย ผู้พิชิตตะวันออก (1985)
คู่ทรนง (1986)
เจงกิสข่าน (1987)
เพลิงรักเพลิงแค้น (1990)
เลือดล้างตระกูล (1991)
ศึกสองตระกูลใหญ่ (1992)
ตี๋ใหญ่เลือดมังกร (1993)
มรสุมชีวิต (1995)
# โครงสร้างเชิงสาเหตุ
ในฟิสิกส์เชิงคณิตศาสตร์ โครงสร้างเชิงสาเหตุ  ของแมนิโฟลด์แบบโลเร็นตซ์ บอกถึงความสัมพันธ์เชิงเหตุผลระหว่างจุดต่าง ๆ ในแมนิโฟลด์

 บทนำ 
ในวิชาฟิสิกส์ยุคใหม่ (โดยเฉพาะอย่างยิ่ง ทฤษฎีสัมพัทธภาพทั่วไป) กาลอวกาศจะถูกแทนด้วยแมนิโฟลด์แบบโลเร็นตซ์ ความสัมพันธ์เชิงสาเหตุระหว่างจุดต่าง ๆ ในแมนิโฟลด์ จะถูกตีความว่าเป็นการอธิบายว่าเหตุการณ์ในกาลอวกาศ สามารถมีอิทธิพลกับเหตุการณ์อื่น

กาลอวกาศแบบมินคาวสกี เป็นตัวอย่างง่าย ๆ ของ แมนิโฟลด์แบบโลเร็นตซ์ ความสัมพันธ์เชิงสาเหตุระหว่างจุดต่าง ๆ ในกาลอวกาศแบบมินคาวสกีมีรูปแบบที่ง่าย เนื่องจากอวกาศมีลักษณะแบน

โครงสร้างเชิงสาเหตุของแมนิโฟลด์แบบโลเร็นตซ์ใด ๆ (อาจจะโค้งก็ได้) มีความซับซ้อนมากยิ่งขึ้นเนื่องจากมีความโค้งเข้ามาเกี่ยวข้อง การพิจารณาโครงสร้างเชิงสาเหตุของแมนิโฟลด์แบบนี้ จะต้องพูดในเทอมของ โค้งสมูธเชื่อมระหว่างสองจุด เงื่อนไขบนเวกเตอร์สัมผัสของเส้นโค้ง จะนำมาใช้ในการนิยามโครงสร้างเชิงสาเหตุ
# ตั่งกั๊วป่าว
ความหมาย 
ตั่งกั๊วป่าว หรือ ขนมนมสาว มีความหมายทางมงคลว่า " ความสว่างไสวความรุ่งโรจน์ของชีวิต"

 ชื่อของขนมในภาษาไทย 
ขนมเทียน หรือ ขนมนมสาว นั้นตั้งชื่อตามรูปร่างของขนม ซึ่งมีลักษณะคล้ายๆ กระดองเต่าตาม มโนภาพ ของคนไทยโบราณ ที่แสดงออกผ่านปริศนาคำทายทำให้เราทราบได้ว่าคนโบราณ มองเห็น กระดองเต่า (มีรูปร่าง/อรรถประโยชน์) คล้ายหลังคา ขนมเทียน ซึ่งมีรูปทรงสามเหลี่ยมคล้ายจั่วหลังคา และจั่วหลังคา ตามมโนภาพของโบราณ มองเห็น จั่วหลังคาคล้ายกระดองเต่า ด้วยเหตุนี้เอง คนโบราณจึงเรียก ขนม ที่มีลักษณะคล้ายกระดองเต่านี้ว่า ขนม (เต่า) เทียน
# ตูโบ้
ตูโบ้, โบโบจาจ้า หรือ ต้มบวดรวมมิตร เป็นอาหารหวานท้องถิ่นภูเก็ต และตรัง ทำจากถั่วแดงเม็ดเล็ก (คนภูเก็ตเรียกว่า "ถั่วย้อแย้") มันเทศ เผือก (คนภูเก็ตเรียกว่า "หัวบอน") และแป้งมันสำปะหลัง (คนภูเก็ตเรียกว่า "แป้งตั่วจูหุ้น") ต้มรวมกันในน้ำกะทิเติมน้ำตาลและเกลือพอให้มีรสหวานนำและเค็มปะแล่ม จะกินร้อน ๆ หรือเติมน้ำแข็งก็ได้

 ที่มาของชื่อ 
ตู หมายถึง "หมู" และ โบ้ หมายถึง "แม่" รวมความแล้ว ตูโบ้ หมายถึง "แม่หมู" ที่เรียกเช่นนี้น่าจะเป็นเพราะลักษณะของหวานเป็นแบบรวมมิตร เอาของกินหลายอย่างมาต้มรวมกันเหมือนต้มอาหารให้แม่หมูกิน 

ส่วนโบโบ จาจ้า คำว่า โบโบ แปลว่า โจ๊ก คำว่า จาจ้า หมายถึง เต้นรำ ชื่อนี้มักเรียกกันในแถบจังหวัดตรัง และบางพื้นที่ในตรังเองก็มีการออกเสียงที่หลากหลาย และแตกต่างกันออกไป เช่น โบโบ ชิชิ หรือโบโบ เจี๊ยะเจี๊ยะ
# ศาลเจ้าไล่ทู้เต้าโบ้เก้ง
ไล่ทู้เต้าโบ้เก้ง (เน่ย์จู้โต้วหมู่กง; ฮกเกี้ยน: ไล่ทู้เต้าโบ้เก้ง), อ๊ามในทู, ศาลเจ้ากะทู้ หรือเรียก ศาลเจ้าในทู หรือ ฉ้ายตึ่ง เป็นศาลเจ้าแห่งแรกที่เริ่มเทศกาลถือศีลกินผักของภูเก็ต เป็นศาลเจ้าเก่าแก่ และ ศักดิ์สิทธิ์ เป็นที่เคารพนับถือของพี่น้องชาวภูเก็ต

 ประวัติ 
ในอดีตที่ตั้งบริเวณอำเภอกะทู้  จังหวัดภูเก็ต เป็นที่หนึ่งที่อุดมไปด้วยแร่ดีบุก จึงทำให้คนจีนเริ่มหลั่งไหลเข้ามาในบ้านกะทู้มากขึ้น และนำพาความเชื่อเดิมการนับถือเทพเจ้า วีรบุรุษ และบรรพชนมาด้วย จึงทำให้เกิดศาลเจ้ากะทู้เป็นที่ยึดจิตใจของชาวบ้าน

 การถือศีลกินผัก 
หลังจากที่ได้มีคณะงิ้วเดินทางมาจากเมืองจีน มาเปิดการแสดงที่บ้านกะทู้ แต่แล้วผู้แสดงในคณะงิ้วเกิดเจ็บป่วยขึ้น ทำให้คณะงิ้วคิดไว้ว่า พวกตนละเลยไม่ได้ประกอบพิธีกินผัก (กินเจ) ซึ่งเคยกระทำเป็นประจำทุกปีที่เมืองจีน จึงตกลงกันประกอบพิธีกินผักขึ้นที่โรงงิ้วนั้นเอง ภายหลังการประกอบ พิธีกินผักที่โรงงิ้วเสร็จแล้ว โรคภัยไข้เจ็บต่าง ๆ หายไปจนหมดสิ้น ทำความประหลาดใจให้ชาวกะทู้ ชาวกะทู้ได้เข้าร่วมพิธีกินผักกับคณะงิ้วด้วย แต่ไม่มีใครทราบและเป็นผู้รู้เกี่ยวกับพิธีนี้ดี ชาวบ้านทำได้เพียงเคารพบูชาและขอขมาแด่ศาลเจ้า

จนกระทั่งท่านผู้รู้ เดินทางไปถึงมณฑลกังไซ้ และเห็นชาวบ้านประกอบพิธีถือศีลกินผัก แต่เขาแนะนำว่าการประกอบพิธีนั้นไม่ถูกต้องตามประเพณีเดิมของฉ้ายตึ่ง (ศาลเจ้าที่มณฑลกังไซ้) และอาสากลับไปเพื่ออัญเชิญสิ่งศักดิ์สิทธิ์คือควันธูป มาจากมณฑลกังไซ้ในตอนกลางคืน ท่านผู้รู้ได้ล่องเรือกลับจากประเทศจีนมาถึงที่บางเหลียว (บางเหนียว ในปัจจุบัน) และส่งข่าวไปยังชาวกะทู้ว่าท่านผู้รู้ได้มาถึงแล้ว ดังนั้นจึงบอกให้คณะกรรมการในพิธีนี้มารับท่านผู้รู้ในวันถัดไป (ขึ้น 8 ค่ำ เดือน 9) นอกจากนี้ ท่านผู้รู้ ได้นำบทสวดมนต์ จากตำรา และคัมภีร์ต่าง ๆ กับเต้าบูเก็ง มาไว้ที่ศาลเจ้าฉ้ายตึ่งเช่นกัน

นอกจากนี้ศาลเจ้า ในต่างจังหวัด และต่างประเทศ ก็ได้มาอัญเชิญเหี่ยวโห้ย หรือ เหี่ยวเอี้ยน จากศาลเจ้ากะทู้ ไปเช่นเดียวกัน คือศาลเจ้าไท้เป๋ง (ประเทศมาเลเซีย) ศาลเจ้าตะกั่วป่า ศาลเจ้ากระบี่ เป็นต้น

ท่านผู้รู้ได้อธิบายไว้เกี่ยวกับการประกอบพิธีกรรมของศาลเจ้าว่า ตำราและคัมภีร์ต่าง ๆ ที่ใช้ในการประกอบพิธีกินผัก ห้ามนำออกมาเปิดเผย ผู้ใดนำมาเปิดเผยจะมีอันเป็นไป ตำราและคัมภีร์ดังกล่าวนี้ นำออกมาเปิดเผยได้เฉพาะในระหว่างพิธีกินผักเท่านั้น เมื่อเสร็จจากพิธีกินผักแล้ว ให้นำไปเก็บไว้ที่เดิม ในศาลเจ้าทันที
	 
 อ้างอิง 
http://www.phuketvegetarian.com/phuket-shrine/kathu-shrine/
http://www.phuket-it.com/index.php?option=com_content&task=view&id=105&Itemid=143

ไล่ทู้เต้าโบ้เก้ง
หมวดหมู่:ศาสนสถานในอำเภอกะทู้
# อาชีกูร์
อาชีกูร์  เป็นเมืองที่อยู่ในจังหวัดปาดกาแล ซึ่งอยู่ทางเหนือของประเทศฝรั่งเศส

ประชากร

300px|left|thumb|กังหันลมเก่า สร้างขึ้นเมื่อปี 1944

ดูเพิ่ม
 รายชื่อเมืองในจังหวัดปาดกาแล

 แหล่งข้อมูลอื่น 
 The World War I cemetery
 Official website of the commune
 Achicourt – a personal website 
 Achicourt on the Quid website
# จาโรไซต์
จาโรไซต์เป็นแร่ซัลเฟตชนิดหนึ่งที่พบได้ในรูปของสินแร่ 

 คุณสมบัติทางฟิสิกส์ 

 คุณสมบัติทางเคมี 

 แหล่งที่พบ
# การข่มขู่
การข่มขู่  เป็นการทำให้ผู้อื่นต้องหวาดกลัวว่าจะเกิดความเสียหายเป็นภัยแก่ตนเอง แก่สกุลแห่งตน หรือแก่ทรัพย์สินของตน เป็นภัยอันใกล้จะถึง และอย่างน้อย ร้ายแรงถึงขนาดที่จะพึงกลัว การข่มขู่อาจทำให้นิติกรรมเสื่อมเสียได้
# กลฉ้อฉล
กลฉ้อฉล  หมายถึง การใช้อุบายหลอกลวงด้วยการแสดงข้อความอันเป็นเท็จ หรือการจงใจปิดบังซ่อนเร้นข้อความจริง เพื่อให้ผู้อื่นหลงผิดแสดงเจตนาทำ นิติกรรม การแสดงเจตนาเพราะถูกกลฉ้อฉลเป็นโมฆียะ
# การสำคัญผิด
การสำคัญผิด  หมายถึง การเข้าใจว่าข้อเท็จจริงเป็นอีกอย่าง ซึ่งความจริงแล้วเป็นอีกอย่าง การแสดงเจตนาทำนิติกรรมโดยสำคัญผิดอาจเสื่อมเสียไปได้
# เจตนาลวง
เจตนาลวง  หมายถึง เจตนาที่บุคคลแสดงออกมาโดยสมรู้กันกับผู้รับเจตนา และไม่ตรงกับเจตนาอันแท้จริงของคนทั้งคู่ เพื่อให้เกิดนิติกรรมที่ความจริงแล้วไม่ประสงค์ให้เกิด สำหรับจะลวงบุคคลภายนอกว่านิติกรรมดังกล่าวเกิดขึ้นตามเจตนาอันแท้จริง